Olav Råstad

Olav Råstad (født 2. februar 1979 i Harstad) er en norsk tidligere fotballspiller og fotballtrener. Han har tidligere spilt i Steinkjer, Hamarkameratene, Bodø/Glimt, Harstad IL, Landsås, Mjølner og Tromsø IL.

Råstad var en av landets mest lovende alpinister tidlig i tenårene da har ble norgesmester i 13/14-årsklassen. Samtidig spilte han på aldersbestemte landslag i fotball. 19 år gammel valgte han å prioritere fotballen og oppnådde også å være landslagskaptein for Norges U-21 landslag.  

 Karriere 
Råstad startet sin karriere hos Harstad IL hvor han var til 1998. Derfra meldte han overgang til Tromsø IL hvor han spilte rundt 50 kamper og skåret tre mål fra 1999 til 2001. I 2002 gikk han videre til Bodø/Glimt hvor han fikk til sammen 126 kamper. Råstad gikk over til Hamarkameratene den 25. februar 2009 etter en kort møtevirksomhet rundt overgangssummen med Bodø/Glimt.Aftenposten.no – Klar for HamKam (Av Rune Steen Hansen. Publisert 25. februar 2009, besøkt 25. februar 2009) 

Da Hamarkameratene rykket ned til andredivisjon høsten 2009 ble Råstad fristilt og kunne lete etter andre klubber selv om han fortsatt var ønsket av Hamarlaget. Valget falt til slutt på Steinkjer Fotballklubb, som han signerte en fireårskontrakt med den 21. desember 2009, samtidig som han kunne undervise ved idrettslinjen på Steinkjer videregående skole (spisset toppfotball) som talentutviklerH-A.no – Råstad til Steinkjer (Av Marius Skjelbæk. Publisert og besøkt 21. desember 2009) Hans siste registrerte klubb som aktiv spiller var Sørlia IL.

 Referanser 

 Eksterne lenker 

 HamKam.no – Råstads spillerprofil hos Hamarkameratene

Kategori:Norske fotballspillere
Kategori:Norske fotballtrenere
Kategori:Fotballspillere for Harstad IL
Kategori:Fotballspillere for Tromsø IL
Kategori:Fotballspillere for FK Mjølner
Kategori:Fotballspillere for FK Bodø/Glimt
Kategori:Fotballspillere for HamKam
Kategori:Fotballspillere for Steinkjer FK
Kategori:Fotballtrenere for Steinkjer FK
Kategori:Personer fra Harstad kommune